Temeljem članka 11. Zakona o pravu na pristup informacijama *(„Narodne novine“, broj: 25/13, 85/15 i 69/22)* i članka 36. Statuta Grada Zadra *(„Glasnik Grada Zadra“, broj: 9/09, 28/10, 3/13, 9/14, 2/15 - pročišćeni tekst, 3/18, 7/18 - pročišćeni tekst, 15/19, 2/20 i 3/21),* **Gradonačelnik Grada Zadra,** dana **31. ožujka 2023.** godine, **d o n o s i**

**Z A K LJ U Č A K**

***1.*** Utvrđuje se Nacrt prijedloga odluke o sufinanciranju troškova izvanškolskih aktivnosti djece čiji roditelji ostvaruju pravo na doplatak za djecu.

***2.*** Nacrt prijedloga odluke iz točke 1. ovog Zaključka javno će se objaviti na internetskim stranicama Grada Zadra, radi savjetovanja sa zainteresiranom javnošću.

***3.*** Rok za dostavu primjedbi i prijedloga na Nacrt prijedloga odluke iz točke 1. ovog Zaključka je 30 dana od dana objave na internetskim stranicama Grada Zadra.

***4.*** Ovaj Zaključak stupa na snagu danom donošenja.

***KLASA:*** 551-01/23-01/07

***URBROJ:*** 2198/01-2-23-2

***Zadar,*** 31. ožujka 2023.

**GRADONAČELNIK**

*Branko Dukić, v.r.*